આજે ઉદ્યોગ જગતનો વિકાસ નકારાત્મક છે. મે મહિનામાં તેનો વિકાસ દર -1.9 ટકા રહ્યો છે. ઉત્પાદન ક્ષેત્ર બરબાદ થઇ ગયું છે. રોજગારીમાં પણ વધારો થઇ રહ્યો નથી. ત્યારે સરકારે કોર્પોરેટ જગતને આપેલી 32 લાખ કરોડ રૂપિયાની ટેક્સ માફીના રૂપિયા ક્યાં ગયા? આનો અર્થ એ છે કે ટેક્સ માફીની રકમ કેટલાક ઉદ્યોગ ગૃહોના ખિસ્સામાં ગઇ છે. આ અંગે કોઇ બોલવા તૈયાર નથી. પણ જ્યારે ગરીબો માટે સવા લાખ રૂપિયા ખર્ચ કરવાની વાત આવે છે ત્યારે કોર્પોરેટ જગતને પેટમાં કેમ દુ:ખવા લાગે છે?